ભગવાન જગન્નાથની આણંદ, વિદ્યાનગર, બોરસદ, પેટલાદ સહિતના વિવિધ સ્થળોએ રથયાત્રાનું આયોજન કરવામાં આવે છે. તા.૧૩મીને શુક્રવારે વિદ્યાનગર ઇસ્કોન મંદિર દ્વારા યોજાનાર રથયાત્રા બપોરે ૩ કલાકે આણંદ બેઠક મંદિરથી પ્રસ્થાન કરી ગામડી વડ, ફાયરબ્રિગેડ, તાસ્કંદ પેટ્રોલ પંપ, નગરપાલિકા, સરકારી દવાખાના, જુના બસ સ્ટેન્ડ, મેફેર રોડ, લક્ષ્મી ચાર રસ્તા, નવા બસ સ્ટેન્ડ, ગ્રીડ ચોકડી, ટાઉન હોલ, આણંદ-વિદ્યાનગર રોડ, ભાઇકાકા સ્ટેચ્યુ થઇને ઇસ્કોન મંદિરે પહોંચશે. જ્યાં મહાઆરતી બાદ રથયાત્રાનું સમાપન થશે. આ રથયાત્રામાં દેશ-વિદેશના ભક્તો મોટી સંખ્યામાં જોડાશે અને હરે રામા હરે ક્રિશ્ના ધૂન બોલાવશે.